
PANEVĖŽIO MIESTO SAVIVALDYBĖS TARYBA


SPRENDIMAS
DĖL SAVIVALDYBĖS TARYBOS 2024 M. RUGPJŪČIO 29 D. SPRENDIMO NR. 1-388 „DĖL PANEVĖŽIO MIESTO SAVIVALDYBEI NUOSAVYBĖS TEISE PRIKLAUSANČIO NEKILNOJAMOJO TURTO CENTRALIZUOTO VALDYMO IR NAUDOJIMO TVARKOS APRAŠO PATVIRTINIMO“ PAKEITIMO

      Nr.      
Panevėžys


Vadovaudamasi Lietuvos Respublikos vietos savivaldos įstatymo 6 straipsnio 3 punktu, 15 straipsnio 2 dalies 19 punktu, 16 straipsnio 1 dalimi, Lietuvos Respublikos biudžetinių įstaigų įstatymo 19 straipsnio 5 dalimi, Panevėžio miesto savivaldybės tarybos veiklos reglamento, patvirtinto Panevėžio miesto savivaldybės tarybos 2023 m. balandžio 20 d. sprendimu Nr. 1-103 „Dėl Panevėžio miesto savivaldybės tarybos veiklos reglamento patvirtinimo ir Savivaldybės tarybos 2015 m. kovo 26 d. sprendimo Nr. 1-44 pripažinimo netekusiu galios“, 189 punktu, Panevėžio miesto savivaldybės taryba  n u s p r e n d ž i a:
1. Pakeisti Panevėžio miesto savivaldybei nuosavybės teise priklausančio nekilnojamojo turto centralizuoto valdymo ir naudojimo tvarkos aprašą, patvirtintą Panevėžio miesto savivaldybės tarybos 2024 m. rugpjūčio 29 d. sprendimu Nr. 1-388 „Dėl Panevėžio miesto savivaldybei nuosavybės teise priklausančio nekilnojamojo turto centralizuoto valdymo ir naudojimo tvarkos aprašo patvirtinimo“ 18.1 papunktį ir jį išdėstyti taip:
 „18.1. jei Savivaldybės turtas perduodamas valdyti patikėjimo teise Centrui – Turto valdymo skyrius rengia Savivaldybės tarybos sprendimo projektus Savivaldybės turto valdytojas rengia turto valdytojo sprendimo projektą Savivaldybės tarybos nustatyta tvarka ir suderina jį su Savivaldybės administracija jos nustatyta tvarka;“
2. Nustatyti, kad šis sprendimas:
2.1. skelbiamas Teisės aktų registre ir Panevėžio miesto savivaldybės interneto svetainėje;
2.2. įsigalioja kitą dieną po oficialaus paskelbimo Teisės aktų registre.


Savivaldybės merė                                                                                             Loreta Masiliūnienė

